
Na temelju Odluke o prodaji radnog stroja br. 01/1-147/26 od dana 30.06.2026. godine, članka 39. Statuta Javnog komunalnog poduzeća “Vodograd” d.o.o. Prozor-Rama, Uprava društva-direktor objavljuje;

JAVNI OGLAS
O PRODAJI RADNOG STROJA PUTEM LICITACIJE ZATVORENIH PISMENIH  PONUDA

I
Predmet prodaje je rabljeni radni stroj Caterpillar koje je vlasništvo JKP “Vodograd” d.o.o. Prozor-Rama i to Caterpillar mini hidrauli;

model: 303C CR
S/N: BXT05185
godina proizvodnje: 2010.
radni sati na dan 17.06.2026. : 6278
vrsta goriva: dizel
boja vozila: žuta.

Početna cijena iznosi 30.000,00 KM bez PDV-a.

II
Prodaja radnog stroja iz točke I. ovog oglasa obavit će se putem prikupljanja pismenih zatvorenih ponuda onom ponuditelju koji ponudi najveću cijenu.

III
Pravo sudjelovanja na licitaciji imaju sve pravne i fizičke osobe koje uz zatvorenu ponudu uplate depozit u vrijednosti 1.000,00 (tisuću) KM na račun: 3382102200208093 JKP „Vodograd“ d.o.o. Prozor-Rama.
Depozit se vraća nakon zaključenja licitacije svim ponuditeljima, osim ponuditelja koji je proglašen najpovoljnijim.
Najpovoljnijem ponuditelju depozit se uračunava u ukupno ponuđeni iznos.

IV
Ponude u zatvorenoj koverti s naznakom “NE OTVARAJ” – Ponuda za prodaju radnog stroja Caterpillar mini hidrauli s dokazom o izvršenoj uplati depozita zaprimljene poštom ili osobno primaju se do 09.07.2026.godine do 11,30 sati na adresu: ul.Ćire Truhelke bb, 88440 Prozor-Rama.
Sve ponude koje pristignu poslije roka naznačenog u prethodnom stavku, neće se uzeti u razmatranje.

V
Javno otvaranje ponuda uz nazočnost zainteresiranih ponuditelja održat će se 09.07.2026.godine u 12,00 sati u zgradi JKP „Vodograd“ doo  Prozor-Rama, Ured direktora, ul.Ćire Truhelke bb, 88440 Prozor-Rama.

Pismena ponuda sadrži slijedeće:
1. podaci za fizičku osobu: ime i prezime, ime jednog roditelja, broj osobne karte ili putovnice, adresa i broj telefona;
2. podaci za pravnu osobu: ovjerena kopija rješenja o upisu u sudski registar, ime i prezime i broj osobne iskaznice ovlaštene osobe za zastupanje u postupku licitacije, adresa i broj telefona;
3. iznos ponude izražene u KM;
4. dokaz o uplati depozita-primjerak uplatnice;
5. ponuda mora biti potpisana od strane podnositelja, a ukoliko je ponuditelj pravna osoba mora biti i ovjerena pečatom pravne osobe.
 
Licitacija će biti punovažna i u slučaju da ponudu dostavi samo jedan ponuditelj ako je početna cijena veća ili jednaka početnoj cijeni iz točke I. ovog oglasa.
 
VI
Radni stroj iz točke I. ovog oglasa može se pogledati u periodu od 30.06.2026. do 08.07.2026.godine u vremenu od 08:00 do 13:00 sati, na parkingu JKP „Vodograd“ d.o.o. Prozor-Rama, ulica Ćire Truhelke bb, kontakt osobe: Branko Burić i Stipo Lovrić, 036-771-378, 036 -771 -053.
VII
Prije otvaranja zatvorenih pismenih ponuda, saopćavaju se pravila licitacije. Ako se na poziv odazove samo jedan ponuditelj i da ponudu za početnu vrijednost (cijenu) ili veći iznos, Povjerenstvo ga proglašava pobjednikom licitacije.
Ako se pojave dva ili više ponuditelja s istom cijenom, koja je ujedno i najviša cijena ponude, a ponuditelji ne žele izvršiti povećanje cijene usmenim javnim nadmetanjem, Povjerenstvo će proglasiti pobjednikom ponuditelja koji je ranije dostavio ponudu po  datumu i vremenu prijamnog štambilja službe protokola.
Nakon zaključene licitacije utvrđuje se lista ponuditelja koji su ponudili cijenu iznad početne cijene i konstatira se da je prodano ponuditelju koji je ponudio najveću cijenu.

VIII
Ponuditelj čija ponuda bude prihvaćena, odnosno kupac je dužan pristupiti zaključenju ugovora u roku od 3 (tri) dana od proglašenja pobjednika licitacije.

Kupac je dužan za kupljeni radni stroj uplatiti puni iznos u roku od 15 (petnaest) dana od dana potpisivanja ugovora na broj računa: 3382102200208093, u svrhu kupovina radnog stroja, kod UniCredit Bank, a što se dokazuje bankarskim izvodom.

Kupac je dužan po izvršenoj uplati u roku od 5 (pet) dana preuzeti radni stroj, što će se zapisnički konstatirati.

Prodaja radnog stroja vrši se u viđenom stanju, te naknadne primjedbe neće biti uvažene.

Sve porezne i troškove oko prijenosa vlasništva snosi kupac.
 
Ukoliko kupac odustane od kupovine, odnosno ne pristupi zaključenju Ugovora u roku iz stavka I. ovog članka, uplaćeni depozit mu se neće vratiti i isti se smatra javnim prihodom, a izvršit će se ponovno oglašavanje prodaje službenog vozila.
 
IX
Javni oglas će biti objavljen na oglasnoj ploči i službenoj web stranici JKP „Vodograd“ d.o.o. Prozor-Rama.

